title: Carnuz
text: Carnota rendreza en ista pachina; t'atros usos, se veiga Carnota (desambigación).
  
  O carnuz ye o cuerpo muerto d'un animal. O carnuz fa d'alimento ta muitos animals carnivoros y omnivoros de toda mena d'ecosistemas. Estos animals se dicen carnucers.
  
  Entre os eixemplos d'animals carnucers se i troba as hienas, es vueitres, es fardachos, y muitas atras especies. Muitos animals carnivoros se tornan carnucers quan en tienen ocasión, perque ye prou més fácil aprofeitar as trazas d'atras bestias que no encalzar-ne de vivas.
  
  A descomposición d'o carnuz s'enceta malas que l'animal amorta, y dende alavez, o suyo grau de putrefacción creixe progresivament, estando un foco d'atracción ta muitos insectos y fuent d'alimento ta muitas especies de microorganismos. Pocas horas dimpués d'a muerte, o cuerpo de l'animal prencipia a fer una fuerte olor que ye consecuencia de l'actividat bacteriana a l'interior. Bellas especies de plantas y fongos imitan a pudor d'o carnuz ta fer-sen atractivas ta es insectos, y asinas los aproveitan t'a suya propia reproducción.
  
  O carnuz ye tamién, por a quantidat de bacterias que tiene, una fuent important d'infeccions y posibles achents etiolochicos de malotías. Per ixa razón, se recomienda manullar-lo con ficacio y fer-lo tan luent como siga posible d'es lugars habitatos. Cal notar que carnuz ye una parola despectiba, y significa etimolochicament y literal mala carne. Tamién s'emplega como apelatibo despectivo u insulto ta presonas.
  
  Referencias
  
  Se veiga tamién 
   Animal carnucero.
  
  Ecolochía
  Calavres d'organismos